Balbergo kultūra

Balbergo kultūra – neolito archeologinė kultūra, priskiriama piltuvėlinės keramikos kultūros pietinei grupei.

 Arealas 
Balbergo kultūra 4 tūkstantmečio pr. m. e. antroje pusėje buvo paplitusi Vidurio Vokietijoje, Elbės aukštupio baseine, Silezijoje, Bohemijoje ir Moravijoje.

 Kultūra 
Balbergo kultūros gyventojai vertėsi žemdirbyste – augino vienagrūdžius ir dvigrūdžius kviečius, miežius, avižas, žirnius, linus, gyvulininkyste, rinko augalinį maistą. Naudojo raginius kaplius, įvairius įrankius, pagamintus iš medžio ir titnago. Žmonės ankstyvuoju laikotarpiu gyveno žeminėse, vėliau – ręstiniuose pastatuose, gyvenvietėse jų buvo 10-15. Mirusieji laidoti pilkapiuose įrengtose akmenų ir rąstų dėžėse, kartais – mediniuose karstuose. Įkapės negausios, dažniausiai apeiginės: dekoruotos vazos, šernų iltys. Marija Gimbutienė Balbergo kultūrą priskiria ankstyviesiems indoeuropiečiams.

 Šaltiniai 

 Literatūra 
 Marija Gimbutas. The Kurgan wave (c.3400-3200 BC) into Europe and the following transformation of culture / Journal of Indo-European Studies 8, 1980. p. 273-315.

Kategorija:Europos neolito kultūros
Kategorija:Čekijos archeologija
Kategorija:Lenkijos archeologinės kultūros
Kategorija:Vokietijos archeologija